pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- รมว.ยุติธรรม เปิดเวทีระดมความคิด “การวิจัยและพัฒนาสารสกัดกัญชาและกัญชงทางการแพทย์ เพื่อการพัฒนาประเทศ”
วันพฤหัสบดีที่ 8 กุมภาพันธ์ 2561
รมว.ยุติธรรม เปิดเวทีระดมความคิด “การวิจัยและพัฒนาสารสกัดกัญชาและกัญชงทางการแพทย์ เพื่อการพัฒนาประเทศ”
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานในพิธีเปิดการประชุมวิชาการและปาฐกถาพิเศษ เรื่อง
“การวิจัยและพัฒนาสารสกัดกัญชาและกัญชงทางการแพทย์เพื่อการพัฒนาประเทศ”
ในวันพฤหัสบดีที่ ๘ กุมภาพันธ์ ๒๕๖๑ เวลา ๐๘.๔๕ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานในพิธีเปิดการประชุมวิชาการและปาฐกถาพิเศษ เรื่อง
“การวิจัยและพัฒนาสารสกัดกัญชาและกัญชงทางการแพทย์เพื่อการพัฒนาประเทศ”
ซึ่งองค์การเภสัชกรรม ร่วมกับภาคีเครือข่าย จัดขึ้นเพื่อเป็นเวทีแลกเปลี่ยนความรู้
และสร้างเครือข่ายความร่วมมือด้านการวิจัยและพัฒนาระหว่างนักวิจัย
ในแต่ละสาขาความเชี่ยวชาญ อันจะนําไปสู่การสร้างผลงานวิจัย การควบคุมมาตรฐาน
และการพัฒนาสารสกัดกัญชาและกัญชงมาใช้ทางการแพทย์
เพื่อให้ประชาชนสามารถเข้าถึงยาจากสมุนไพรที่มีคุณภาพและมาตรฐาน
โดยมีนายธวัชชัย ไทยเขียว รองปลัดกระทรวงยุติธรรม
ดร.ภญ.นันทกาญจน์ สุวรรณปิฎกกุล ผู้อํานวยการสถาบันวิจัยและพัฒนาองค์การเภสัชกรรม
พร้อมด้วย นักวิจัย นักวิชาการ แพทย์ และผู้สนใจ จํานวนกว่า ๑๖๐ คน เข้าร่วมฯ
ณ ห้องแกรนด์ฮอลล์ ๒ โรงแรมรามาการ์เด้นส์ กรุงเทพมหานคร
โอกาสนี้ รองนายกรัฐมนตรี และรัฐมนตรีว่าการกระทรวงยุติธรรม ได้กล่าวว่า
การที่จะนําเรื่องพืชกัญชาและกัญชง ซึ่งเป็นพืชที่มีสารเสพติดและส่งผลต่อระบบสมองมาใช้ประโยชน์นั้น
จําเป็นต้องมีมาตรการควบคุมตั้งแต่การผลิต การเคลื่อนย้าย โดยต้องป้องกันไม่ให้เกิดการแพร่กระจาย
และนําไปจําหน่ายได้ ไม่ว่าจะนําไปใช้ทางการแพทย์ หรือประชาชนจะนําไปปรับเปลี่ยนสูตรต่างๆ ก็ตาม
ทั้งนี้ ผู้ที่เกี่ยวข้องจะต้องมีแนวคิดเรื่องการป้องกันควบคู่กันไปด้วย
อย่างไรก็ตามถ้าสามารถวิจัยและนําองค์ความรู้ในเรื่องดังกล่าว ไปใช้และลดค่าใช้จ่าย
จากการนําเข้ายาจากต่างประเทศ ก็จะเป็นประโยชน์ในภาพรวมของประเทศได้
หากเป็นประโยชน์ต่อประชาชน สังคม และประเทศชาติ รัฐบาลพร้อมจะให้การสนับสนุนอย่างเต็มที่
และหวังว่าเวทีการสัมมนาในครั้งนี้ จะนําความรู้ที่เป็นประโยชน์ไปศึกษาในขั้นตอนต่อไป
รัฐบาลไทย-ข่าวทำเนียบรัฐบาล-รมว.พม. ให้คณะครูจากโรงเรียนในพื้นที่จังหวัดปัตตานี เข้าเยี่ยมคารวะ
วันอังคารที่ 29 สิงหาคม 2560
รมว.พม. ให้คณะครูจากโรงเรียนในพื้นที่จังหวัดปัตตานี เข้าเยี่ยมคารวะ
รมว.พม. ให้คณะครูจากโรงเรียนในพื้นที่จังหวัดปัตตานี เข้าเยี่ยมคารวะ พร้อมทั้งหารือถึงการจัดการแข่งขันฟุตบอลเยาวชนลีก รุ่นอายุไม่เกิน 18 ปี ครั้งที่ 1 ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี
วันนี้ (29 ส.ค. 60) เวลา 15.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้คณะครูจากโรงเรียนในพื้นที่จังหวัดปัตตานี เข้าเยี่ยมคารวะ พร้อมทั้งหารือ ถึงการจัดการแข่งขันฟุตบอลเยาวชนลีก รุ่นอายุไม่เกิน 18 ปี ครั้งที่ 1 ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ซึ่งจัดโดยเครือข่ายพัฒนาฟุตบอลโรงเรียนเอกชนสอนศาสนาอิสลามจังหวัดปัตตานี ระหว่าง เดือนพฤศจิกายน 2559 ถึงเดือนกันยายน 2560 ณ ห้องรับรอง ชั้น 9 กระทรวงการพัฒนาสังคมและความมั่นคง ของมนุษย์ สะพานขาว กรุงเทพฯ
พลตํารวจเอก อดุลย์ กล่าวว่า เนื่องด้วยเครือข่ายพัฒนาฟุตบอลโรงเรียนเอกชนสอนศาสนาอิสลามจังหวัดปัตตานี ได้ดําเนินการจัดการแข่งขันฟุตบอลเยาวชนลีก รุ่นอายุไม่เกิน 18 ปี ครั้งที่ 1 ระหว่างเดือนพฤศจิกายน 2559 ถึงเดือนกันยายน 2560 ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี โดยมีวัตถุประสงค์ เพื่อให้เยาวชนได้พัฒนาทักษะด้านกีฬา "รู้แพ้ รู้ชนะ รู้อภัย” และพัฒนาทักษะชีวิต ด้วยการใช้เวลาว่างให้เป็นประโยชน์ อีกทั้งเพื่อให้เยาวชนได้รับการพัฒนาเป็นคนดี มีวินัย ไม่พึ่งพายาเสพติด ซึ่งเป็นปัญหาสําคัญในพื้นที่ ทั้งนี้ การจัด การแข่งขันครั้งนี้ ทางเครือข่ายฯ ได้ดําเนินการจัดขึ้นเองและไม่มีงบประมาณสนับสนุน โดยมุ่งเน้นการเชื่อมความสัมพันธ์มากกว่าการแข่งขันที่มุ่งหวังชัยชนะ ซึ่งมีเป้าหมายเป็นเยาวชนอายุไม่เกิน 18 ปี จากโรงเรียนในจังหวัดปัตตานี
พลตํารวจเอก อดุลย์ กล่าวเพิ่มเติมว่า การหารือครั้งนี้ ทางเครือข่ายฯ ได้ขอความอนุเคราะห์ถ้วยรางวัล เพื่อมอบให้ทีมฟุตบอลที่ได้รางวัลรองชนะเลิศอันดับ 1 ในการแข่งขันฟุตบอลเยาวชนลีกดังกล่าว เพื่อเป็นขวัญ และกําลังใจให้กับเยาวชนที่เข้าร่วมกิจกรรม ตลอดจนครูผู้ดูแลและผู้ที่มีส่วนเกี่ยวข้อง ทั้งนี้ กระทรวง พม. โดยกรมกิจการเด็กและเยาวชน (ดย.) ในฐานะหน่วยงานที่ดูแลด้านการพัฒนาศักยภาพเด็กและเยาวชน พร้อมให้การสนับสนุนถ้วยรางวัลสําหรับกิจกรรมดังกล่าว อย่างไรก็ตาม ขอชื่นชมคณะครูและเครือข่ายฯ ที่ได้ให้ความสําคัญต่อเด็ก และเยาวชน ด้วยการจัดกิจกรรมที่เป็นประโยชน์เพื่อสร้างพื้นที่ในการพัฒนาตนเอง ซึ่งเป็นส่วนหนึ่งที่จะช่วยแก้ไขปัญหาในพื้นที่จังหวัดชายแดนภาคใต้ในอนาคต ทั้งนี้ ขอให้การจัดการแข่งขันในครั้งนี้นําไปสู่ความสําเร็จและเกิดประโยชน์สูงสุดต่อเด็กและเยาวชนทุกคน ให้สามารถนําทักษะด้านกีฬาและทักษะชีวิตมาปรับใช้ในชีวิตประจําวัน เพื่อร่วมกันพัฒนาสังคมต่อไป
รัฐบาลไทย-ข่าวทำเนียบรัฐบาล-ศบค.มท. สั่งการผู้ว่าฯ ทุกจังหวัด แจ้งอำเภอ และอปท. ติดตามและเฝ้าระวังผู้เดินทางกลับจากต่างประเทศภายหลังจากการกักตัวแล้ว และกลับไปยังหมู่บ้าน/ชุมชน หากมีอาการน่าสงสัยให้ดำเนินตามมา
วันศุกร์ที่ 21 สิงหาคม 2563
ศบค.มท. สั่งการผู้ว่าฯ ทุกจังหวัด แจ้งอําเภอ และอปท. ติดตามและเฝ้าระวังผู้เดินทางกลับจากต่างประเทศภายหลังจากการกักตัวแล้ว และกลับไปยังหมู่บ้าน/ชุมชน หากมีอาการน่าสงสัยให้ดําเนินตามมา
ศบค.มท. สั่งการผู้ว่าฯ ทุกจังหวัด แจ้งอําเภอ และอปท. ติดตามและเฝ้าระวังผู้เดินทางกลับจากต่างประเทศภายหลังจากการกักตัวแล้ว และกลับไปยังหมู่บ้าน/ชุมชน หากมีอาการน่าสงสัยให้ดําเนินตามมาตรการสาธารณสุขทันที
วันนี้ (21 ส.ค. 63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ด้วยกรมควบคุม โรคกระทรวงสาธารณสุข ได้แถลงข่าวเมื่อวันที่ 19 สิงหาคม 2563 ว่าตรวจพบคนไทยจํานวน 2 คน ได้เดินทางกลับจากสหรัฐอาหรับเอมิเรตส์ โดยเข้าสู่การกักตัวของรัฐ (State Quarantine) จนครบ 14 วัน เรียบร้อยแล้ว จึงได้ออกมาใช้ชีวิตปกติภายนอกการกักตัว และในระยะเวลาต่อมาบุคคลทั้งสองประสงค์จะกลับไปทํางานที่ต่างประเทศ จึงเข้ารับการตรวจสุขภาพที่โรงพยาบาลรามาธิบดีจักรีนฤบดินทร์ ซึ่งผลการตรวจพบเชื้อไวรัสโคโรนา 2019
เพื่อเป็นการป้องกันการแพร่ระบาดของโรคติดเชื้อไวรัสโคโรนา 2019 นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัด แจ้งอําเภอและองค์กรปกครองส่วนท้องถิ่น ติดตามและเฝ้าระวังเพื่อสังเกตอาการผู้ที่เดินทางกลับจากต่างประเทศภายหลังที่พ้นจากการกักตัวแล้ว และเดินทางเข้าพื้นที่หมู่บ้าน/ชุมชน ทั้งนี้ หากสงสัยหรือพบอาการป่วยให้ประสานเจ้าหน้าที่สาธารณสุขในพื้นที่ เพื่อเข้ารับการรักษาและประเมินอาการว่าเข้าข่ายสงสัยว่าจะติดเชื้อไวรัสโคโรนา 2019 หรือไม่ หากเข้าข่ายสงสัยว่าจะติดเชื้อ ให้ดําเนินการตามมาตรการป้องกันโรคที่จังหวัดกําหนด รวมทั้งเน้นย้ําการดําเนินชีวิตแบบวิถีใหม่ New Normal แก่ประชาชนในการปฏิบัติตามมาตรการป้องกันโรคที่ทางราชการกําหนดอย่างเคร่งครัด
รัฐบาลไทย-ข่าวทำเนียบรัฐบาล-พาณิชย์ สรุปผลการจับกุมผู้จำหน่ายหน้ากากอนามัยเพิ่มเป็น 135 ราย (ประจำวันที่ 13  มี.ค.  63)
วันศุกร์ที่ 13 มีนาคม 2563
พาณิชย์ สรุปผลการจับกุมผู้จําหน่ายหน้ากากอนามัยเพิ่มเป็น 135 ราย (ประจําวันที่ 13  มี.ค.  63)
นายบุณยฤทธิ์  กัลยาณมิตร ปลัดกระทรวงพาณิชย์ รายงานผลการจับกุมดําเนินคดีผู้จําหน่ายหน้ากากอนามัยที่กระทําความผิดตาม พ.ร.บ.ว่าด้วยราคาสินค้าและบริการ พ.ศ. 2542 ของ วันที่ 12 มีนาคม 2563 จํานวน 12 ราย ดังนี้
- กรุงเทพฯ จํานวน 6 ราย โดยเป็นการล่อซื้อและจับกุมแผงลอยสําเพ็ง 4 ราย พบขายหน้ากากอนามัยกล่อง 50 ชิ้น ในราคากล่องละ 750 บาท เฉลี่ยชิ้นละ 15 บาท จึงแจ้งข้อหาขายเกินราคาควบคุมและข้อหาขายแพงเกินสมควรทั้งสี่ราย นอกจากนี้ยังพบที่ร้านค้าเขตดินแดง 1 ราย และผู้ค้าในเขตนนทบุรี
1 ราย โดยเป็นการขายเกินราคาควบคุมและข้อหาขายแพงเกินสมควร
- ต่างจังหวัด จํานวน 6 ราย ได้แก่ จังหวัดร้อยเอ็ด 1 ราย จังหวัดประจวบคีรีขันธ์ 1 ราย จังหวัดสุพรรณบุรี 1 ราย จังหวัดพัทลุง 1 ราย ทั้งสี่รายขายหน้ากากอนามัยในราคาชิ้นละ 17-20 บาท จึงได้แจ้งข้อหาขายหน้ากากอนามัยเกินสมควร และจังหวัดปทุมธานีอีก 2 ราย พบขายหน้ากากอนามัยราคาแพงเกินสมควรและไม่ปิดป้ายแสดงราคาขายเจลล้างมือด้วย
โดยสถิติการจับกุมดําเนินคดีผู้กระทําความผิดถึงวันที่ 12 มีนาคม 2563 มีการจับกุมดําเนินคดีไปแล้ว รวมทั้งสิ้น 135 ราย แบ่งเป็นการจับกุมในเขตกรุงเทพฯ จํานวน 88 ราย และในต่างจังหวัด 47 ราย นอกจากได้จับกุมคนขายหน้ากากอนามัยแพงอย่างต่อเนื่องทั่วประเทศแล้ว ที่ผ่านมากระทรวงยังได้ตรวจสอบจับกุมผู้กระทําความผิดขายเจลล้างมือที่มีแอลกอฮอล์เป็นส่วนประกอบซึ่งเป็นสินค้าควบคุม ในข้อหาไม่ปิดป้ายแสดงราคาและข้อหาขายแพงเกินสมควรอันเป็นความผิดตามพ.ร.บ.ว่าด้วยราคาสินค้าและบริการ พ.ศ. 2542 ด้วย
ทั้งนี้ปลัดกระทรวงได้เน้นย้ําเรื่องการขายสินค้าที่เกี่ยวข้องอื่น ๆ ที่ไม่ได้เป็นสินค้าควบคุม หากพบขายแพงเกินสมควร ก็มีความผิดในข้อหาขายสินค้าแพงเกินสมควรตามมาตรา 29 จึงขอให้ผู้ค้าสินค้าทั้งหลายห้ามฉวยโอกาสขึ้นราคาสินค้าโดยเด็ดขาด
สําหรับโทษที่ผู้กระทําความผิดตาม พ.ร.บ. ว่าด้วยราคาสินค้าและบริการ พ.ศ.2542 ในข้อหาขายเกินราคาควบคุม จะได้รับโทษจําคุกไม่เกิน 5 ปี ปรับไม่เกิน 1 แสนบาท ข้อหาไม่ปิดป้ายแสดงราคาขาย
มีอัตราโทษปรับไม่เกิน 1 หมื่นบาท ในข้อหาขายแพงเกินสมควรมีอัตราโทษจําคุกไม่เกิน 7 ปี ปรับไม่เกิน
1.4 แสนบาท และหากเป็นผู้นําเข้าหรือตัวแทนจําหน่ายก็ต้องแจ้งปริมาณการถือครองสินค้าต่อกรม
การค้าภายใน หากฝ่าฝืนจะมีความผิดซึ่งมีอัตราโทษจําคุกไม่เกิน 1 ปี ปรับไม่เกิน 20,000 บาท ด้วย
หากพบเห็นผู้กระทําผิด โปรดแจ้งข้อมูลและหลักฐานมายัง สายด่วน 1569 หรือสื่อโซเชียลของกรมการค้าภายใน กระทรวงพาณิชย์
รัฐบาลไทย-ข่าวทำเนียบรัฐบาล-รมช.มนัญญา ตรวจเยี่ยมตลาดไท
วันจันทร์ที่ 3 กุมภาพันธ์ 2563
รมช.มนัญญา ตรวจเยี่ยมตลาดไท
รมช.มนัญญา ตรวจเยี่ยมตลาดไท พร้อมผลักดันพื้นที่จัดจําหน่ายสินค้าเกษตรอินทรีย์
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ร่วมกับนายแพทย์ไพศาล ดั่นคุ้ม เลขาธิการคณะกรรมการอาหารและยาพร้อมคณะ ลงพื้นที่ตรวจสอบผักและ ผลไม้นําเข้าและเยี่ยมชมโครงการผักรวมใจ ณ ตลาดไท จังหวัดปทุมธานี (ในวันที่ 3 กุมภาพันธ์ 2563)
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการลงพื้นที่ตรวจสอบผักและ ผลไม้นําเข้าและเยี่ยมชมโครงการผักรวมใจ ร่วมกับเลขาธิการคณะกรรมการอาหารและยา ว่าได้มีการบูรณาการร่วมกัน ในการกํากับดูแลผักและผลไม้ที่จัดจําหน่ายในประเทศ และการเฝ้าระวังสารพิษตกค้างตลอดห่วงโซ่ ครอบคุมตั้งแต่ การปลูก การคัดบรรจุ การจําหน่าย การบริโภค ในส่วนของกระทรวงเกษตรและสหกรณ์จะเป็นผู้รับผิดชอบหลักในเรื่องการปลูก ที่ผ่านมาพบว่า เกษตรกรส่วนใหญ่สามารถปฏิบัติตามระบบจัดการคุณภาพพืช (Good Agriculture Practices: GAP) ซึ่งจะมีเกณฑ์ที่ควบคุมดูแลการใช้สารเคมีทางการเกษตรอย่างเข้มงวด แต่อาจจะมีเกษตรกรบางรายที่ใช้สารเคมีอย่างไม่ถูกต้องอยู่บ้าง โดยกรมวิชาการเกษตรได้แจ้งผลการตรวจพบสารเคมีทางการเกษตรที่เกินมาตรฐาน เพื่อดําเนินการปรับปรุงและเสนอแนวทางการแก้ไขปัญหา มายังกรมวิชาการเกษตร รวมทั้งบูรณาการ การพัฒนาเมล็ดพันธุ์ เพื่อตอบโจทย์ความต้องการของตลาด ยกตัวอย่างในวันนี้ที่ได้ลงพื้นที่ก็ได้ทราบถึงปัญหาของสินค้าที่ต้องนําเข้าจากเพื่อนบ้าน อาทิ มันหวานญี่ปุ่น อโวคาโด้ หากประเทศไทยสามารถผลิตสินค้าเกษตรเหล่านี้ได้เอง ก็จะสามารถสร้างรายได้ให้กับเกษตรกร ลดการนําเข้าจากต่างประเทศ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่า ตามนโยบายของกระทรวงฯ สนับสนุนให้มีช่องทางการจัดจําหน่ายสินค้าเกษตรอินทรีย์ ซึ่งจากการหารือในวันนี้ได้รับความร่วมมือจากผู้บริหารตลาดไท พร้อมเตรียมและจัดสรรพื้นที่รองรับสินค้าเกษตรอินทรีย์ ซึ่งจะเป็นฐานการกระจายสินค้าที่ใหญ่และสร้างรายได้ให้กับเกษตรกรโดยตรง นอกจากนี้ประชาชนผู้บริโภคก็จะได้รับสินค้าที่ดี มีคุณภาพในราคายุติธรรม ในส่วนของการตรวจหาสารเคมีตกค้างในผลไม้นําเข้า เมื่อทราบผล จะมีการรายงานผลตรวจให้ทราบต่อไป
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.พม. ชี้แจงกรณีโซเชียลมีการแชร์ภาพ ซื้อ-ขาย เด็กทารกจากแม่ที่ตั้งครรภ์ไม่พร้อม
วันพฤหัสบดีที่ 12 กันยายน 2562
รมว.พม. ชี้แจงกรณีโซเชียลมีการแชร์ภาพ ซื้อ-ขาย เด็กทารกจากแม่ที่ตั้งครรภ์ไม่พร้อม
รมว.พม. ชี้แจงกรณีโซเชียลมีการแชร์ภาพ ซื้อ-ขาย เด็กทารกจากแม่ที่ตั้งครรภ์ไม่พร้อม
วันนี้ (12 ก.ย. 62) เวลา 09.30 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า จากกรณี Social Media จากเพจ เฟซบุ๊ครายหนึ่ง มีการโพสต์ภาพเด็กทารกและประกาศรับ ซื้อ-ขาย เด็กทารกจากแม่ที่ตั้งครรภ์ไม่พร้อม อีกทั้งยังพบว่ามีหลาย เพจ เฟซบุ๊ค ที่มีการโพสต์เนื้อหาในลักษณะดังกล่าว ทั้งนี้ สํานักงานพัฒนาสังคมและความมั่นคง ของมนุษย์จังหวัดประจวบคีรีขันธ์ (สนง.พมจ.ประจวบคีรีขันธ์) ได้ดําเนินการตรวจสอบข้อมูลด้านการช่วยเหลือผู้ประสบปัญหา ในพื้นที่ และพบข้อมูลเกี่ยวกับแม่ของเด็กทารกดังกล่าว สรุปได้ดังนี้ 1) แม่ของเด็กทารก เป็นผู้พิการทางการได้ยินและการสื่อความหมาย เคยศึกษาอยู่ที่โรงเรียนโสตศึกษาแห่งหนึ่ง แต่ต้องลาออกกลางคัน เนื่องจากตั้งครรภ์ไม่พึ่งประสงค์ และได้มาอาศัยอยู่กับปู่-ย่า ที่มีฐานะยากจน ในเขตเทศบาลเมืองหัวหิน จากนั้น เทศบาลฯ ได้ส่งเรื่องให้ สนง.พมจ.ประจวบคีรีขันธ์ ดําเนินการช่วยเหลือในด้านต่างๆ ต่อไป และได้นําเรื่องดังกล่าวเข้าที่ประชุมทีม พม. One Home จังหวัดประจวบคีรีขันธ์ พร้อมมอบเงินสงเคราะห์ครอบครัวเป็นจํานวน 3,000 บาท 2) เทศบาลเมืองหัวหิน ได้ยื่นเรื่องขอรับเงินอุดหนุนเพื่อการเลี้ยงดูเด็กแรกเกิด เดือนละ 600 บาท ซึ่งขณะนี้ อยู่ระหว่างการตรวจสอบเอกสาร และ 3) กรณีตํารวจรายหนึ่ง มีภูมิลําเนาที่จังหวัดสมุทรสาครมีความเกี่ยวข้องเป็นญาติของแม่เด็ก ซึ่งมีความประสงค์ในการรับเด็กไปเลี้ยงดูเป็นบุตรบุญธรรมนั้น จะต้องไปยื่นเรื่องที่ สนง.พมจ. ที่ผู้ขอมีภูมิลําเนาอยู่ ตาม พ.ร.บ. การรับเด็กเป็นบุตรบุญธรรม พ.ศ. 2522 ทั้งนี้ ได้มีการแจ้งข้อมูลเรื่องนี้ให้กับ พมจ.สมุทรสาคร ทราบด้วยแล้ว นอกจากนี้ สําหรับการลงรูปเด็กเผยแพร่ทางโซเชียลมีเดีย ทางแม่เด็กและญาติ ไม่ทราบว่าเหตุใดจึงมีภาพไปปรากฏในโซเชียลมีเดียได้อย่างไร
อย่างไรก็ตาม หากประชาชนพบเห็นเหตุการณ์ในลักษณะดังกล่าว สามารถแจ้งมายัง ศูนย์ช่วยเหลือสังคม สายด่วน พม. 1300 ตลอด 24 ชั่วโมง ซึ่งกระทรวง พม. พร้อมให้คําปรึกษาและช่วยเหลืออย่างเต็มที่ทั่วประเทศ
รัฐบาลไทย-ข่าวทำเนียบรัฐบาล-นายกรัฐมนตรีเสนอแนวทางสำคัญ 3 ด้านเพื่อฟื้นตัวจากวิกฤติผลกระทบโควิด 19
วันพฤหัสบดีที่ 28 พฤษภาคม 2563
นายกรัฐมนตรีเสนอแนวทางสําคัญ 3 ด้านเพื่อฟื้นตัวจากวิกฤติผลกระทบโควิด 19
ต่อที่ประชุมระดับสูงขององค์การสหประชาชาติ
วันนี้ (วันที่ 28 พฤษภาคม 2563) เวลา 10.15 น. ตามเวลาท้องถิ่น ณ สํานักงานใหญ่สหประชาชาติ นครนิวยอร์ก สหรัฐอเมริกา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมกล่าวถ้อยแถลงในรูปแบบวีดิทัศน์ในกิจกรรม High-level Event on Financing for Development in the Era of COVID-19 and Beyond สรุปสาระสําคัญ ดังนี้
นายกรัฐมนตรีกล่าวถ้อยแถลงถึงการแพร่ระบาดของเชื้อ COVID-19 ที่ส่งผลกระทบต่อสวัสดิภาพ วิถีชีวิต และเศรษฐกิจ เพื่อแก้ปัญหานายกรัฐมนตรีได้เสนอ 3 ประเด็น ที่สําคัญต่อการฟื้นตัวจากวิกฤตครั้งนี้
1. ความพร้อมของระบบสาธารณสุขที่เข้มแข็ง งบประมาณด้านสาธารณสุข (health financing) หลักประกันสุขภาพถ้วนหน้า (Universal Health Coverage) ประเทศไทยมีระบบอาสาสมัครสาธารณสุขประจําหมู่บ้านที่มีส่วนสําคัญในการส่งเสริมประสิทธิภาพการควบคุมการแพร่ระบาดในไทย ทั้งนี้ การพัฒนาวัคซีนและยารักษา COVID-19 ควรเป็นไปเพื่อประโยชน์สาธารณะ ที่ทุกประเทศควรจะได้รับสิทธิในการเข้าถึงอย่างเท่าเทียมกัน
2. สภาพแวดล้อมทางการค้าและการลงทุนที่เป็นมิตร และการยึดมั่นในระบบการค้าพหุภาคีที่เปิดกว้าง เพื่อบรรเทาผลกระทบต่อเศรษฐกิจ การค้า และการลงทุนระหว่างประเทศให้เดินหน้าต่อไปได้ ไทยต้องการเห็นการดําเนินการเพื่อฟื้นฟูเศรษฐกิจที่หยุดชะงักไป (restart) ปรับเปลี่ยนการดําเนินธุรกิจ (reboot) เพื่อฟันฝ่าวิกฤต และปรับการเชื่อมต่อระหว่างกันใหม่ (reconnect) เพื่อเศรษฐกิจและสังคมที่เข้มแข็งและยั่งยืนกว่าเดิม ในประเด็นนี้ นายกรัฐมนตรีหวังให้องค์การระหว่างประเทศและสถาบันการเงินระหว่างประเทศ ช่วยเหลือประเทศกําลังพัฒนา และประเทศพัฒนาน้อยด้วย
3. การวางแผนเพื่อการฟื้นตัวอย่างยั่งยืน รองรับความ “ปรกติใหม่” คือ เรื่องของการดูแลสภาพแวดล้อม และการใช้ทรัพยากรอย่างมีประสิทธิภาพ
ทั้งนี้ นายกรัฐมนตรีได้ชื่นชมความร่วมมือจากประชาชนไทย ที่ส่งผลให้มาตรการควบคุมการแพร่ระบาดของเชื้อไวรัส COVID-19 ของไทยประสบความสําเร็จ ได้รับฟังความคิดเห็นของผู้เชี่ยวชาญด้าน ต่าง ๆ เพื่อวางมาตรการรับมือกับวิกฤต และเตรียมมาตรการฟื้นฟู เพื่อความเป็นอยู่ของประชาชนในอนาคตที่ดียิ่งขึ้น รวมทั้งได้ย้ําความพร้อมที่จะร่วมมือกับประชาคมระหว่างประเทศในการจัดการกับ วิกฤตเศรษฐกิจ และบรรเทาผลกระทบจากการแพร่ระบาดของเชื้อไวรัส COVID-19 เพื่อฟื้นฟูความเข้มแข็งให้กับเศรษฐกิจโลก และสร้างสังคมที่ยั่งยืนขึ้นกว่าเดิม
ในตอนท้าย นายกรัฐมนตรีได้กล่าวขอบคุณนายกรัฐมนตรีแคนาดา นายกรัฐมนตรีจาเมกา และเลขาธิการสหประชาชาติสําหรับความริเริ่มในการจัดกิจกรรมนี้ ซึ่งเป็นช่วงเวลาที่เหมาะสมอย่างยิ่งที่จะร่วมกันหาแนวทางเพื่อรับมือและส่งเสริมให้เกิดการฟื้นตัวจากวิกฤตของการแพร่ระบาดของ COVID-19 โดยไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-ปรับระบบจัดสรร“แมสก์”ใหม่ ส่งตรงบุคลากรแพทย์-สถานพยาบาล ที่เหลือ มท. กระจายกลุ่มเสี่ยง [กระทรวงพาณิชย์]
วันจันทร์ที่ 30 มีนาคม 2563
ปรับระบบจัดสรร“แมสก์”ใหม่ ส่งตรงบุคลากรแพทย์-สถานพยาบาล ที่เหลือ มท. กระจายกลุ่มเสี่ยง [กระทรวงพาณิชย์]
ปรับระบบจัดสรร“แมสก์”ใหม่ ส่งตรงบุคลากรแพทย์-สถานพยาบาล ที่เหลือ มท. กระจายกลุ่มเสี่ยง
“พาณิชย์”เผยรัฐบาลปรับระบบการจัดสรรหน้ากากอนามัยใหม่ทั้งหมด ให้ความสําคัญกับการแจกจ่ายให้กับบุคลากรทางการแพทย์ สถานพยาบาลก่อนเป็นลําดับแรก ที่เหลือให้กระทรวงมหาดไทยจัดสรรให้กับกลุ่มเสี่ยงทุกจังหวัด ดีเดย์วันที่ 30 มี.ค.เป็นต้นไป ระบุปัจจุบันผลิตได้ 2.36 ล้านชิ้นต่อวัน ให้สาธารณสุข 1.36 ล้านชิ้น อีก 1 ล้านชิ้นให้กระทรวงมหาดไทย คาดกลางเดือนเม.ย.ผลิตเพิ่มได้เป็น 2.86 ล้านชิ้นต่อวัน
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยว่า ศูนย์ปฏิบัติการกระจายหน้ากากและเวชภัณฑ์สําหรับประชาชน ที่มีหน่วยงานต่างๆ เข้าร่วมเป็นคณะกรรมการ ทั้งกระทรวงสาธารณสุข กระทรวงมหาดไทยและกระทรวงพาณิชย์ ได้ปรับรูปแบบการจัดสรรหน้ากากอนามัยเป็นวิธีการใหม่ โดยจะเน้นการกระจายให้กับผู้ที่ต้องการใช้สูงสุดอย่างบุคลากรทางการแพทย์ และสถานพยาบาลก่อนเป็นลําดับแรก และที่เหลือจะให้กระทรวงมหาดไทยบริหารจัดการ เพราะทราบดีว่าในพื้นที่แต่ละจังหวัด ใครเป็นกลุ่มเสี่ยง เป็นผู้ต้องการใช้ ก็จะแจกจ่ายให้กับคนกลุ่มนั้นก่อน ที่เหลือมาจําหน่ายให้กับพี่น้องประชาชน
“ต้องขอความเข้าใจพี่น้องประชาชน เพราะความจําเป็นด้านสาธารณสุข ที่สําคัญที่สุดอยู่ที่บุคลากรทางการแพทย์ และสถานพยาบาล ต้องให้ความสําคัญเป็นลําดับแรกที่ต้องกระจายอย่างทั่ว และต่อมาจะเป็นกลุ่มเสี่ยงทุกกลุ่ม อย่างเช่น อสม.หมู่บ้าน กลุ่มผู้ที่เสี่ยงติดเชื้อและต้องกักกันตัวเอง กลุ่มเจ้าหน้าที่ที่สัมผัสประชาชน จะได้รับการแจกจ่ายก่อน ซึ่งกระทรวงมหาดไทยจะเป็นผู้ดูแล ถือเป็นการกระจายหน้ากากอนามัยรูปแบบใหม่ ซึ่งจะเริ่มตั้งแต่วันนี้ (30 มี.ค.) เป็นต้นไป”
ทั้งนี้ การกระจายหน้ากากอนามัย ที่ปัจจุบันผลิตได้ประมาณ 2.36 ล้านชิ้นต่อวัน จะกระจายให้กับกระทรวงสาธารณสุข 1.36 ล้านชิ้น เพื่อให้นําไปกระจายต่อให้กับสถานพยาบาลต่างๆ และบุคลากรทางการแพทย์ และที่เหลือ 1 ล้านชิ้น จะกระจายให้กับกระทรวงมหาดไทย โดยไปรษณีย์ไทยจะขนส่งและนําไปส่งยังจังหวัดต่างๆ จากนั้นผู้ว่าราชการจังหวัดจะเป็นผู้กระจายลงไปยังกลุ่มเสี่ยง
โดยการจัดสรรให้กับแต่ละจังหวัด แบ่งเป็นดังนี้ กรุงเทพมหานคร (กทม.) ได้รับจัดสรร 1 แสนชิ้นต่อวัน ภาคเหนือ 1.64 แสนชิ้นต่อวัน ภาคตะวันออกเฉียงเหนือ 3.32 แสนชิ้นต่อวัน ภาคกลาง 2.37 แสนชิ้นต่อวัน และภาคใต้ 1.67 แสนชิ้นต่อวัน
อย่างไรก็ตาม คาดว่าปริมาณการผลิตหน้ากากอนามัย จะสามารถผลิตได้เพิ่มขึ้นเป็น 2.86 ล้านชิ้นต่อวันในช่วงกลางเดือนเม.ย.2563 ซึ่งตอนนั้น จะมีการปรับสัดส่วนการกระจายหน้ากากอนามัยตามความเหมาะสมอีกครั้ง แต่จะให้ความสําคัญกับผู้ที่จําเป็นต้องใช้ คือ สถานพยาบาลต่างๆ และบุคลากรทางการแพทย์ก่อนเป็นลําดับแรกเช่นเดิม เพราะถือเป็นผู้ที่มีความเสี่ยงสูงสุด
>>>ติดตามข่าวสารพาณิชย์แบบฉับไว ส่งตรงถึงมือถือได้ที่ http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์ https://twitter.com/CNAOnlineTwit
รัฐบาลไทย-ข่าวทำเนียบรัฐบาล-กระทรวงเกษตรฯ ปลดล็อคนำเข้ากุ้งไทยไปเม็กซิโกได้แล้ว หลังระงับการนำเข้าตั้งแต่ปี 2556
วันพุธที่ 23 พฤศจิกายน 2559
กระทรวงเกษตรฯ ปลดล็อคนําเข้ากุ้งไทยไปเม็กซิโกได้แล้ว หลังระงับการนําเข้าตั้งแต่ปี 2556
กระทรวงเกษตรฯ ปลดล็อคนําเข้ากุ้งไทยไปเม็กซิโกได้แล้ว หลังระงับการนําเข้าตั้งแต่ปี 2556 จากกรณีโรคกุ้งตายด่วน (EMS) ชี้ผลการประเมินเป็นที่น่าพอใจ สามารถเพิ่มตลาดส่งออกกุ้งไทยได้อีกช่องทางหนึ่ง
นายธีรภัทร ประยูรสิทธิ ปลัดกระทรวงเกษตรและสหกรณ์ เปิดเผยว่า ได้รับแจ้งจากกระทรวงการต่างประเทศว่า กระทรวงเกษตรฯ ของสหรัฐเม็กซิโก ได้อนุญาตให้นําเข้ากุ้งจากไทยแล้ว หลังจากที่ได้มีการสั่งระงับการนําเข้า ตั้งแต่ปี 2556 เนื่องจากเกิดการระบาดของโรคตายด่วน (EMS) ในประเทศไทย
กระทรวงเกษตรและสหกรณ์ โดยกรมประมง ได้เร่งประสานงานกับกระทรวงเกษตรฯ ของสหรัฐเม็กซิโก ในการเชิญเจ้าหน้าที่เข้ามาตรวจประเมินระบบการเพาะเลี้ยงสัตว์น้ําของไทย และเยี่ยมชมห้องปฏิบัติการของกรมประมง รวมทั้งโรงงานแปรรูปสัตว์น้ํา โดยเจ้าหน้าที่ได้เข้ามาประเมินเมื่อวันที่ 24 – 31 ก.ค. ที่ผ่านมา ซึ่งผลการพิจารณาพบว่า สหรัฐเม็กซิโกพอใจและเชื่อมั่นในการดําเนินการของประเทศไทย จึงได้อนุญาตให้นําเข้ากุ้งจากไทยได้
ด้าน นางอุมาพร พิมลบุตร รองอธิบดีกรมประมง กล่าวเพิ่มเติมว่า สหรัฐเม็กซิโกมีเงื่อนไขให้ประเทศไทยต้องปฏิบัติตามข้อกําหนดด้านสุขอนามัยของเม็กซิโก ภายใน 15 วัน โดยระบุว่า การจะนําเข้า กุ้งแช่แข็ง และ/หรือกุ้งแช่เย็น หรือกุ้งปรุงสุก ลูกปลานิล และสินค้าอาหาร จําเป็นจะต้องนําส่งตัวอย่างใบรับรองสุขอนามัย (Origin Health Certificate) ของสินค้าต่างๆ ภายใน 15 วัน (รวมวันเสาร์และอาทิตย์) โดยขณะนี้ กรมประมงได้ส่งตัวอย่างใบรับรองสุขอนามัยให้กระทรวงการต่างประเทศ เพื่อส่งให้ฝ่ายเม็กซิโกเรียบร้อยแล้ว จึงถือว่าเป็นโอกาสที่ดีของการเพิ่มตลาดส่งออกกุ้งไทยอีกช่องทางหนึ่ง
********************
รัฐบาลไทย-ข่าวทำเนียบรัฐบาล-โฆษก ศบค. เผย สหประชาชาติชื่นชมประเทศไทยรับมือโควิด ชี้เป็นตัวอย่างของความแข็งแกร่งและความสามัคคี
วันศุกร์ที่ 7 สิงหาคม 2563
โฆษก ศบค. เผย สหประชาชาติชื่นชมประเทศไทยรับมือโควิด ชี้เป็นตัวอย่างของความแข็งแกร่งและความสามัคคี
โฆษก ศบค. เผย สหประชาชาติชื่นชมประเทศไทยรับมือโควิด ชี้เป็นตัวอย่างของความแข็งแกร่งและความสามัคคี
วันนี้ (7 สิงหาคม 2563) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. แถลงสถานการณ์ประจําวัน และมาตรการในการควบคุมสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) สรุปสาระสําคัญ ดังนี้
สถานการณ์ผู้ติดเชื้อไวรัสโคโรนา 2019 (โควิด-19) ในประเทศไทย มีผู้ติดเชื้อรายใหม่ 15 ราย มาจาก State Quarantine หรือสถานที่กักกันของรัฐจัดให้ทั้งหมด ทําให้มีผู้ติดเชื้อยืนยันสะสมอยู่ที่ 3,345 ราย (ติดเชื้อในประเทศ 2,444 ราย และมาจากสถานที่กักกันที่รัฐจัดให้ 400 ราย) รักษาหายป่วยแล้ว 3,148 ราย รักษาอยู่ในโรงพยาบาล 139 ราย และไม่มีเสียชีวิตเพิ่มตัวเลขยังคงที่ 58 ราย เช่นเดิม สําหรับผู้ติดเชื้อรายใหม่ 15 ราย เดินทางมาจากประเทศอียิปต์ 4 ราย ซาอุดิอาระเบีย 10 ราย ญี่ปุ่น 1 ราย
สถานการณ์ผู้ติดเชื้อไวรัสโคโรนา 2019 (โควิด-19) ของโลก พบผู้ติดเชื้อยืนยันสะสมอยู่ที่ 19,256,652 ราย เพิ่มขึ้น 282,728 ราย มีผู้ป่วยเสียชีวิต 717,980 ราย เพิ่มขึ้น 6,491 ราย โดยสหรัฐอเมริกามีผู้ติดเชื้อยืนยันสะสมสูงสุดเป็นอันดับที่ 1 รองลงมาคือ บราซิล อินเดีย รัสเซีย และแอฟริกาใต้ ตามลําดับ ส่วนประเทศไทยขณะนี้ลงมาอยู่ลําดับที่ 112 ของโลก เป็นวันที่ 3 แล้ว อย่างไรก็ตามทางฝั่งประเทศในเอเชียพบผู้ป่วยอย่างต่อเนื่อง ได้แก่ อินเดีย ปากีสถาน บังคลาเทศ อินโดนีเซีย ฟิลิปปินส์ ญี่ปุ่น และเวียดนาม
นอกจากนี้ สหประชาชาติ (UN) ยังชื่นชมประเทศไทยรับมือโควิด ชี้เป็นตัวอย่างของความแข็งแกร่งและความสามัคคี จนปัจจุบันไม่มีผู้ติดเชื้อในประเทศนานกว่าสองเดือนแล้ว ซึ่งความสําเร็จนี้มาจาก 3 ปัจจัยหลักคือ 1. การดําเนินการมาตรการของรัฐบาล 2. ความรับผิดชอบต่อสังคมของจิตอาสา และ 3. ความสามัคคีเป็นอันหนึ่งอันเดียวกันของประชาชนในการช่วยกันป้องกันโรค ซึ่งปัจจัยความสําเร็จเหล่านี้ต้องอาศัยความร่วมมือของประชาชนคนไทยอีกด้วย
โฆษก ศบค. รายงานจํานวนคนไทยที่เดินทางกลับจากต่างประเทศวันนี้ มีผู้เดินทางกลับรวม 258 คน วันพรุ่งนี้ 502 คน และมีผู้เดินทางเข้าประเทศผ่านจุดผ่านแดนทางบก จํานวน 87 คน โดยตั้งแต่ 3 เมษายน – 6 สิงหาคม ยอดคัดกรองผู้เดินทางเข้าประเทศที่ต้องกักกันตัวในที่กักกันของรัฐจัดให้ (State Quarantine และ Local Quarantine) มีจํานวน 72,723 ราย กลับบ้านแล้ว 62,934 ราย พบผู้ติดเชื้อจากสถานกักกันที่รัฐจัดให้ 408 ราย รักษาหายและกลับบ้านได้แล้ว 269 ราย
สําหรับยอดสะสมการใช้งาน www.ไทยชนะ.com ตั้งแต่เริ่มโครงการ มีผู้ใช้งาน 40,801,249 คน ร้านค้าลงทะเบียน 282,948 ร้าน โดยสัดส่วนการเช็คอิน/เช็คเอาท์ผ่านแพลตฟอร์มไทยชนะอยู่ที่ร้อยละ 95 ผ่านแอปพลิเคชันไทยชนะร้อยละ 5 และยอดดาวน์โหลดแอปพลิเคชันไทยชนะ 880,131 ครั้ง ทั้งนี้ การตรวจกิจการ/กิจกรรมตามมาตรการผ่อนคลายด้านการดําเนินชีวิต วันที่ 6 สิงหาคม 63 ได้ทําการตรวจทั้งหมด 1,919 แห่ง พบกิจการ/กิจกรรมที่ปฏิบัติตามมาตรการไม่ครบ 27 แห่ง และไม่มี “ไทยชนะ” 27 แห่ง ในตอนท้าย โฆษก ศบค. ย้ํา หากประชาชนมีเรื่องร้องเรียน สามารถโทรแจ้งได้ที่เบอร์ 191 , 1599 หรือ 1138 สายด่วน ศปม.
----------------
กลุ่มประชาสัมพันธ์และเผยแพร่ สํานักโฆษก